PMIndiaData/PMIndiaSum huggingface dataset:
প্রধানমন্ত্রী মোদী, প্রধানমন্ত্রী নেতন্যাহুনা আইক্রিয়েৎ জাতিদা কৎথোকখ্রে

প্রধানমন্ত্রী মোদী অমসুং ইজরেলগী প্রধানমন্ত্রী নেতন্যাহুনা ঙসি অহমদাবাদকী মতাইদা লৈবা আইক্রিয়েৎকী খুদোংচাবা জাতিদা কৎথোকখ্রে। আইক্রিয়েৎ অসি মনীংতম্বা সেন্তর অমনি, মসিগী পান্দম অসি ফুদ সেক্যুরিতী, ঈশিং, কনেক্তিবিতী, সাইবর সেক্যুরিতী, আইতি অমসুং ইলেক্ত্রোনিক্স, ইনর্জী, বায়ো-মেদিকেল ইক্যুইপমেন্ত অমসুং দিভাইসশিংগুম্বা মরু ওইবা হিরমশিং পাইখৎনবগীদমক ক্রিয়েতিবিতী, ইনোবেসন, ইঞ্জিনীয়রিং, প্রদক্ত দিজাইন অমসুং শাহৌরক্লিবা তেক্নোলোজীশিংগী খুৎথাংদা ইন্ত্রপ্রিনরশিপ্পু ইনোৎ হাপ্পনি। আইক্রিয়েৎকী পান্দম অসি মগুন লৈবা ইন্ত্রপ্রিনরশিং শেমগৎনবগীদমক ভারত্তা ইকোসিস্তেম অমা শেমগৎপনি। লুচীংবা অনিনা মখল কয়াগী লমশিংদা তেক্নোলোজী অমসুং ইনোবেসনশিং উৎথোক্লিবা তোঙান তোঙানবা স্তোলশিংদা চৎখি। মীয়ামগী ওইবা মীফম অমদা ৱা ঙাংলদুনা প্রধানমন্ত্রীনা হায়খি মদুদি অনৌবা খোংথাংশিং অসিনা ভারত অমসুং ইজরেলগী মীয়াম্বু নকশিন্নহনবদা মরু ওইবা থৌদাং য়ারি। মহাক্না হায়খি মদুদি মালেম অপুম্বদা ইজরেলগী তেক্নোলোজীগী পাঙ্গল অমসুং ক্রিয়েতিবিতী মমিং চৎলি। মহাকনা হায়খি মদুদি ভারতকী নহারোলশিংদা ইনর্জী অমসুং থৌনা লৈ। নহাশিং অসিদা শুপ্নগী থৌইনশিন অমসুং ইন্সতিত্যুস্নেলগী ওইবা মতেং খরদমক মথৌ তাই। প্রধানমন্ত্রীনা হায়খি মদুদি সরকারনা অপুনবা সিস্তেম অসি ইনোবেসন-ফ্রেন্দলী ওইহন্নবা হোৎনরি, মরমদি মসিগী থৌরং অসিনা অনৌবা ৱাখল্লোনশিং থোরকহনগনি, অনৌবা ৱাখল্লোনশিংনা অনৌবা খোংথাংশিং পাইখৎলি অমসুং অনৌবা খোংথাংশিংনা অনৌবা ভারত অমা শেম্বদা মতেং ওইরগনি। মহাক্না হায়খি মদুদি মাই পাকপা অসিগী অহানবা থৌরাংদি থৌনা লৈবনি। মহাক্না আইক্রিয়েৎতা অনৌবা থবক-থৌরমশিংদা শরুক য়ারিবা থৌনা ফরবা নহারোলশিংদা থাগৎপা ফোংদোকখি। কালিদাসকী মতাংদা পল্লদুনা প্রধানমন্ত্রীনা কনবেন্সন অমসুং ইনোবেসনগী মরক্তা লৈরিবা চয়েৎনবা অদুগী মতাংদা পনখি। মহাক্না ভারতকী নহারোলশিংদা হায়খি মদুদি মখোয় লৈবাক অসিগী মাংদা লৈরিবা শিংনবশিং অসিগা মায়োক্ননবা অনৌবা ৱাখল্লোন পুথোকউ অমসুং খ্বাইদগী হন্থবা মমলদা মীচম-মীয়ামগী পুন্সিদা অহেনবা পুরকউ। প্রধানমন্ত্রীনা ভারত অমসুং ইজরেলগী মরক্তা চানবা পোৎলম, ঈশিং, হকশেল অমসুং ইনর্জীগুম্বা লমশিংদা অনৌবা থৌওংশিং পুথোক্নবগী মাইকৈদা তেংবাং পীননবা খন্ন-নৈনখি। মহাক্না হায়খি মদুদি ২১শুবা চহি চা অসিদা, মীওইবগী পুৱারীদা লৈবাক অনিগী মরক্তা তেংবাং পীনবগী অনৌবা পন্দুপ অমা ইরগনি।
নুপাগী মীতর ১০গী এয়র পিস্তোল ইভেন্তা সনাগী তকমান লৌরকপগীদমক প্রধান মন্ত্রীনা সৌরব চৌধরীদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ইন্দোনেসিয়াগী জকারতা-পলেম্বাংদা পাংথোক্লিবা ১৮ শুবা এসিয়ন গেম্সকী নুপাগী মীতর ১০গী এয়র পিস্তোল ইভেন্তা সনাগী তকমান লৌরকপগীদমক সৌরব চৌধরীগী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “চহি ১৬ শুরবা সৌরভ চৌধরীনা ঐখোয়গী নহারোলগী পাঙ্গলদা থৌজাল অমা লোইনরি হায়বদু উৎখ্রে। এসিয়ন গেম্স ২০১৮দা তোপ-তোপ্পা নহা অসিনা নুপাগী মীতর ১০গী এয়র পিস্তোল ইভেন্তা সনাগী তকমান অমা লৌরক্লে। মফমদা নুংঙাইবা ফোংদোকচরি!”
স্পেস সাইন্স, তেক্নোলোজীশিং অমসুং এপ্লিকেসনগী লমদা মতেং পীননবা ভারত অমসুং অলজেরিয়াগী মরক্তা য়ানচেদা খুৎয়েক পীনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা কেন্দ্রগী মন্ত্রীমন্দলনাস্পেস সাইন্স, তেক্নোলোজীশিং অমসুং এপ্লিকেসনগী লমদা মতেং পীননবা ভারত অমসুং অলজেরিয়াগী মরক্তা য়ানচে খুৎয়েক পীনবা য়ারে। য়ানচে অদু ২০১৮গী সেপ্তেম্বর ১৯দা বেঙ্গালুরুদা খুৎয়েক পীনখিবনি। মচং ওইবা ৱাফমশিং : য়ানচে অসিনাস্পেস সাইন্স, তেক্নোলোজীশিং, পৃথিবীগী রিমোত সেন্সিং, সেতিলাইত কম্মুনিকেসন, সেতিলাইত নেভিকেসন, স্পেস সাইন্স, প্লানেত থিবা, স্পেসক্রাফ শীজিন্নবা অমসুং স্পেস তেক্নোলোজী শীজিন্নবগী লমদা মতেং পীনবা ঙমহনগনি। য়ানচে অসিনা দি এস ও/ইসরো অমসুং অলজেরিয়া স্পেস এজেন্সী (অসাল)গী মেম্বরশিং য়াওদুনা জোইন্ত ৱার্কিং গ্রুপ অমা লিংখৎপদা মতেং পাংগনি। মসিনা য়ানচে অসি থবক ওইনা পায়খৎনবা অকক্নবা মতম অমা লেপথোকপা য়াওনা তৌগদবা থবকশিং থৌরাং তৌবা ঙমহনগনি। ইথিল : য়ানচে খুৎয়েক পীনবা অসিনা ভারত অমসুং অলজেরিয়াগী মরক্তা মতেং পীনবা হেনগৎহনগনি অমসুং পৃথিবীগী রিমোত সেন্সিং, সেতিলাইত কম্মুনিকেসন, সেতিলাইত নেভিকেসন, স্পেস সাইন্স, প্লানেত থিবা, স্পেসক্রাফ শীজিন্নবা অমসুং স্পেস তেক্নোলোজী শীজিন্নবগী লমদা অনৌবা রিছাসকী থবকশিং পায়খৎপা অমসুং শীজিন্নবা হেনগৎহনগনি। য়ানচে অসিনা স্পেস তেক্নোলোজীশিং মীওইবা খুন্নাইগী য়াইফনবা শীজিন্ননবা পুন্না থবক তৌমিন্নবগী খুদোংচাবা ফংহনগনি। মসিনা লৈবাক অনি অসিগী কাংলুপ খুদিংমক অমসুং লমদম খুদিংমক কান্নবা ফংহনগনি। নুংগী ৱারোল : স্পেসকী লমদা ভারত অমসুং অলজেরিয়ানা কম্মর্সিয়েল ওইবা মওংদা থবক তৌমিন্নরি, গ্রাউন্দ স্তেসন লিংখৎনবা এনত্রিক্স কোওপরেসন লিমিতেদনা অলজেরিয়াগী ওফিসিয়েলশিংগা থবক তৌমিন্নরি অমসুং ২০১০-২০১৬গী মরক্তা পি এস এল ভিনা অলজেরিয়াগী মাইক্রো-সেতিলাইত ৩ অমসুং নেনো-সেতিলাইত অমা থাগৎখি। দিপ্লোমেতিক্কী চেন্নেলদা অলজেরিয়ানা স্পেসকী লমদা ভারতকা মতেং পীনবা পাম্লি। ২০১৪গী দিশেম্বরদা, এম ই এনা ইসরো/ দি ও এসতা অলজেরিয়ানা স্পেসকী লমদা মতেং পীননবা ইন্তর-গভর্মেন্তেল এগ্রিমেন্ত(আই জি এ) অমা থম্নবা পুখৎলকপা ৱাফম অমা খন্ননবা হায়জখি অমসুং অলজেরিয়ানা পীরকপা দ্রাফম এগ্রিমেন্ত অদু খন্নখি। দ্রাফ আই জি এ অদু ইসরো অমসুং অসালনা অমুক হন্না য়েংশিনখি অমসুং ই-মেলগী খুৎথাংদা ৱাফম কয়া ফাউনখি। পাউ খর ফাউনরবা মতুংদা, নাকল অনিনা এজেন্সী গী থাক্তা স্পেসগী মতেং পীননবা থবক ওইনা পাংথোকপা য়ানা য়ানচে অমা লৈনবা হায়না য়ানখি।
প্রধানমন্ত্রীনা নেস্নেল লো দে-২০১৭ লোইশিনবগী থৌরমদা ৱা ঙাংখ্রে

প্রধানমন্ত্রী নরেন্দ্র মোদীনা ঙসি নেস্নেল লো দে-২০১৭কা মরি লৈননা নই দিল্লীগী বিজ্ঞান ভবন্দা পাংথোকপা থৌরমগী অরোইবা সেসন্দা ৱা ঙাংখ্রে। মহাক্না সংবিধানবু ঐখোয়গী দেমোক্রেসীগী শক্তমগী থৱাইনী হায়না শিংথাখি। মহাক্না হায়খি মদুদি নুমিৎ অসি সংবিধান শেম্বীরম্বশিংদা শ্রদ্ধাঞ্জলি কৎচনবগী তাঞ্জা অমনি। মহাক্না হায়খি মদুদি সংবিধান অসি মতমগী চাংয়েংদা মাই পাক্লে অমসুং মসি ওইথোক্কনি হায়বা থাজরমদবা মখোয়শিং অদু অরানবা তাহনখ্রে। প্রধানমন্ত্রীনা মহাক্কী ৱারোল পীবদা দা. বি.আর অম্বেদকর, দা. সচ্চিদান্দ সিনহা, দা. রাজেন্দ্র প্রসাদ অমসুং দা. সর্বপল্লী রাধাকৃষ্ণন য়াওনা লুচীংবা কয়ানা ফোংদোক্লম্বা ৱাফমশিং পাক-চাওনা পনখি। সংবিধান অমসুং লৈঙাক্কী মর ওইবশিং অদুবু উৎথোক্নবগীদমক ৱারোলশিং অদু ফোংদোকখিবনি। হিরমশিং অসিদা সংবিধান কুইনা পুন্সিনবা (হায়বদি লোম্বা নাইদবা), মসিগী তৌবা ঙম্বা অমসুং অনোপ-অতিং য়াওরি। প্রধানমন্ত্রীনা হায়খি মদুদি সংবিধান অসি ঐখোয়গী ঙাক-শেনবীবা অমা ওইদুনা লাক্লি। মহাক্না শাফু পীখি মদুদি ‘ৱি দ পিপল’ হায়বদি ঐখোয় ময়ামসু ঐখোয়বু ঙাক-শেনবীরিবা সংবিধানগী অপাম্বা মতুং ইন্না থবক তৌবা তাই। মহাক্না হায়খি মদুদি লৈবাক্কী তঙাইফদবা অমসুং মসিগী শিংনবশিংদা মিৎয়েং থম্লদুনা লৈঙাক্কী তোঙান তোঙানবা লুপশিংনা অমগা অমগা অচেৎপা তেংবাং পীনগদবনি। মহাক্না হায়খি মদুদি মথংগী চহি মঙাগী মতমদা ঐখোয়না, ঐখোয়গী নীং-তম লান্মীশিংনা মংজরম্বা অদুগুম্বা লৈবাক অমা শেমগৎনবা ঐখোয়গী পাঙ্গল পুথোক্কদবনি। প্রধানমন্ত্রীনা হায়খি মদুদি সংবিধানবু সোসিয়েল দোকুমেন্ত অমা ওইনসু ফোংদোকলি। মহাক্না হায়খি মদুদি মসি তশেংনা লাইবক থিবনি মদুদি নীং খা তম্বগী হৌরকপা মতমদা মশক খঙখিবা অদুগুম্বা অশোনবশিং অদু হৌজিক ফাওবা লোইশিনবা ঙমদ্রি। মহাক্না হায়খি মদুদি ভারতনা মশানা মশাবু মপুং ফানা থাজবা ঙম্লবতদা হৌজিক্কী মতম অসি সনাগী মতম (গোল্দন পেরদ)নি হায়না কৌবা য়াই। মহাক্না হায়খি মদুদি অসিগুম্বা শেমগৎ-শাগৎপগী ওইবা ফিভম অসি খোংজেল য়াংনা অনৌবা ভারত শেমগৎপগী থৌরমদা শিজিন্নবা য়াই। ‘হিংবদা লাইথোকহনবা’গী মগুন অদুদা শাফু পীরদুনা প্রধানমন্ত্রীনা হায়খি মদুদি সরকারগী থৌদাং অসি রেগুলেতর অমদগী য়াম্না হেনবা ফেসিলেতর অমা ওইহনগদবনি। প্রধানমন্ত্রীনা ‘হিংবদা লাইথোকহনবা’গীদমক হৌখিবা চহি অহুমগী মনুংদা পাইখৎখিবা থবকশিংগী খুদম পীখি মদুদি, অথুবা ইনকম তেক্স রিফন্দস, অথুবা পাসপোর্ত দেলিবরী অসিনচীংবা। মহাক্না হায়খি মদুদি অসিগুম্বা খোংথাং পুম্নমক অসিনা খুন্নাইগী থাক খুদিংমক্তা কান্নবা ফল ফংহল্লে। মহাক্না হায়খি মদুদি চাওরাক্না অরিবা অমসুং কান্নদ্রবা কাংলোন ১,২০০ রোম লোইশিনখ্রে। মহাক্না হায়খি মদুদি ‘হিংবদা লাইথোকহনবা’দগী ‘ললোন ইতিক তৌবা লাইহনবা’দসু কান্নরবা ফল ফংহল্লে। মহাক্না হায়খি মদুদি জ্যুদিসিয়রীদা মতম কুইনা পন্দুনা লৈরুরবা হিরম কয়া খোংজেল য়াংনা লোইশিনবদা লোক অদালৎনা য়াম্না মরু ওইবা থৌদাং য়াবা য়াই। মহাক্না ‘অচুম্বা ৱায়েল ফংহনবদা লাইহনবা’দা ফগৎহন্নবা পাইখৎলিবা খোংথাং পুম্নমক্কী মতাংদসু পনখি। হন্না হন্না মীখল তৌবদগী সরকারগী লনগৈদা পীরিবা অকনবা শাফু, ঙাক-শেলগী মীওই অমসুং সিবিল স্তাফশিং শিজিন্নবা অমসুং চাওখৎ-থৌরাংগী থবকশিংদা অকাইবা পীবনচিংবা অতৈ হিরমশিংগী মতাংদা পল্লদুনা প্রধানমন্ত্রীনা কেন্দ্র অমসুং রাজ্য সরকারশিংগী অমুক্তদা মীখল তৌহন্নবগী ওইথোকপশিংদা ৱারি-ৱাতাই তৌনবগীদমক ফোংদোকখি। প্রধানমন্ত্রীনা শাফু পীরদুনা হায়খি মদুদি এগজিক্যুতিব, লেজিসলেচর অমসুং দ্যুদিসিয়রীগী মরক্তা খল মান্নবা অসি সংবিধানগী য়াংলেন্নি। মসিগী মতাংদা প্রধানমন্ত্রীনা সুপ্রিম কোর্তকী ৱারেপশিংসু পনখি।
ভারত অসি অওনবা পুরকপগী মরমদি ভারত মচাশিংনা অওনবা পুরক্নবা ৱারেপ লৌবদগীনি: প্রধান মন্ত্রী

প্রধান মন্ত্রী শ্রী নরেন্দ্র মোদীনা সুরত্তা পাংথোকপা ন্যু ইন্দিয়া য়ুথ কনক্লেবকী তাউন হোল প্রোগ্রাম অমদা নহা ওইরিবা প্রোফেস্নেলশিংগা উনদুনা ৱারি শান্নখ্রে। ন্যু ইন্দিয়া য়ুথ কনক্লেবতা প্রধান মন্ত্রীবু মথুম মরাং হৌনা তরাম্না ওকখি। প্রধান মন্ত্রী নরেন্দ্র মোদীনা হায়খি মদুদি লৈবাক অসি অওনবা পুরক্লে অমদি মসি ওইথোকপগী মরমদি মীয়াম্না হেন্না ফবা ভারত অমগীদমক ৱারেপ লৌবদগীনি। ঙসি সুরত্তা পাংথোকপা নেস্নেল য়ুথ কনক্লেবতা ৱা ঙাংলদুনা প্রধান মন্ত্রীনা হায়খি, মমাংদা লৈরম্বা পুক্নিংগী ইহুল অদুদি করিগুম্বা অমত্তা ওইথোক্লোই নত্রগা করিগুম্বা অমত্তা অওনবা পুরক্লোই হায়বনি। অদুম ওইনমক ৱাখলদা অহোংবা লাকপা অদু ঐখোয়না উবা ফংলে। মহাক্না হায়খি, “মতম অমদদি করিগুম্বা অমত্তা অহোংবা পুরকপা ঙম্লোয় হায়না মীয়ামগী ৱাখল্লোনদা লৈরম্মি। ঐখোয় লাক্তুনা অহানবা মক্তদা ৱাখল্লোন অদু হোংদোক্লে- হৌজিক্তি পুম্নমক অহোংবা পুরকপা ঙম্লে। ভারত অসি অওনবা পুরকপগী মরমদি ভারতমচাশিংনা অওনবা পুরক্নবা ৱারেপ লৌবদগীনি”। ভারতকী পাঙ্গলগী মতাংদা ঙাংলদুনা প্রধান মন্ত্রীনা হায়খি, “মুম্বাইগী তেরোরিস্ত এতেক্তকী মতুংদা করি তৌখিবগে? ঐখোয়গী সরকারগী মতমদা, উরিগী থৌদোক থোকখি, মদুগী মতুংদা করি তৌখি? মসিনা অওনবা হায়বদু। ঐখোয়গী জৱানশিংগী থম্মোইশিংদা চাক্লিবা মৈ অদুমক প্রধান মন্ত্রীগী থম্মোইদসু চাক্লি, মদুগী মহৈ সর্জিকেল স্ত্রাইক ওইখি। উরি তেরর এতেক্না ঐহাকপু তুমফম খংহনখিদে, অমদি মদুগী মতুংদা করি থোকখিবগে হায়বদু ময়াম্না খংবিরিবা অদুনি। মসিনি অওনবা হায়বদু”। ব্লেক মনীগী মায়োক্তা মহাক্কী সরকারগী খোংজং অসি অচৌবা অমসুং অরোইবা খোংথাংনি হায়না প্রধান মন্ত্রীনা ফোংদোকখি। দিমোনিতাইজেসনগী মতুংদা কম্পেনি লাখ অহুম থিংজিনখ্রে অমদি ব্লেক মনী অসি থিংবা ঙমগনি হায়না কনানসু খল্লুদে হায়না প্রধান মন্ত্রীনা ফোংদোকখি। মহাক্না মখা তাখি, “ইন্দিয়ানশিংগী মরক্তা পব্লিক সেন্তিমেন্তদা অহোংবা লাক্লে অমসুং মসিনা লৈবাক অসিবুসু অহোংবা পুরক্লগনি, মসিদা ঐহাক্না থাজবা থম্লি। মমাংদদি মীয়াম্না খল্লম্লিবা অসি পুম্নমক মীয়াম্না তৌগনি হায়বসিনি অদুবু ঐখোয়না মসিদা অহোংবা পুরক্লে। লৈবাক অসি ঐখোয় পুম্নমক্তগী হেন্না চাওই।” মসিনা নুমীৎ অমদা পাংথোকপা মহাক্কী মরিশুবা পব্লিক এঙ্গেজমেন্তনি অদুম ওইনমক মহাক চোকথবা নাইদ্রি হায়না প্রধান মন্ত্রীনা ফোংদোকখি অমসুং মীয়ামদা মখোয়দি চোকথবা ফাওব্রা হায়না হংখি মদুদা চোকথদে হায়না চাওনা পাওখুম ফংখি। গুজরাত্তা নোংমগী ওইবা খোংচৎতা প্রধান মন্ত্রীনা ঙসি সুরত্তা সুরত এয়ারপোর্তকী তর্মিনেল বিলদিং পাকথোক চাওথোক্নবগীদমক উরেপ উয়ুং তমখি অমসুং দিবেলপমেন্ত প্রোজেক্ত কয়া অমসুং শঙ্গাখি। মহাক্না স্তেত ওফ দি আর্ত রসিলাবেন সেবন্তিলাল ভেনস হোস্পিতাল, সুরতসু জাতিদা খুৎশিন্নখি। প্রধান মন্ত্রীনা দান্দিদা নেস্নেল সোল্ত সত্যগ্রহ মেমোরিয়েলসু জাতিদা খুৎশিন্নখি।
মন্ত্রীমন্দলনা ভারত অমসুং দেনমার্ক্কী মরক্তা ফুদ সেফতীদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ফুদ সেফতীগী লমদা তেংবাং পীনবগা মরি লৈননা ভারত অমসুং দেনমার্ক্কী মরক্ত তৌনখিবা য়ানা চেরোলদা অয়াবা পীখ্রে। য়ানা চেরোল অসি ২০১৮গী এপ্রিল ১৬তা খুৎয়েক পীনখি। কান্নরিবশিং: য়ানা চেরোল অসিনা ফুদ সেফতীগী মায়কৈদা লৈবাক অনিমকপু মখোয়গী কেপাসিতী বিলদিং, ম্যুচুয়েল অন্দর্সতেন্দিং অমদি থাজবা হেঙ্গৎহনবদা মতেং ওইরগনি। মসিনা ফুদ সেফতীগী লমদা খ্বাইদগী ফবা প্রেক্তিস অদু মখা তানা প্রমোৎ তৌরগনি অমদি ফুদ সেফতীগা মরি লৈনবা ইশুশিংগী ৱারেপ লৌবদা থুজিলহল্লগনি। য়ানা চেরোল অসিনা ফুদ সেফতী স্তেন্দর্দ ফগৎহনবদা মতেং ওইরগনি।
প্রধানমন্ত্রীনা মৈশুরুদা রেলৱে প্রোজেক্তশিং হৌদোকখ্রে; শ্রাবনাবেলাগোলাদা দিব্লপমেন্ত ৱার্কশিং শঙ্গাখ্রে

ঙসি প্রধানমন্ত্রী শ্রী নরেন্দ্র মোদীনা মৈশুরু অমসুং কেএসআর বেঙ্গালুরুগী মরক্তা রেলৱে লাইনগী ইলেক্ত্রিফিকেসন অদু জাতিদা খুৎশিন্নখ্রে । মৈশুরু রেলৱে স্তেসন্দা পাংথোকপা থৌরম অমদা মহাক্না মৈশুরু অমসুং উদয়পুরগী মরক্তা চেনগদবা পেলেস ক্যুইন হমসফর এক্সপ্রেসশু লমথাখি । মদুগী মমাংদা প্রধানমন্ত্রীনা বহুবলি মহামস্থাকভিশেকা মহোৎসব ২০১৮গীদমক শ্রাবনাবেলাগোলাদা চৎখি । বিন্দ্যাগিরি চিংদা এএসআইনা পায়খৎলিবা অনৌবা খোংথাংশিং অদু মহাক্না শঙ্গাখি । মহাক্না বাহুবলি জেনরেল হোস্পিতালশু শঙ্গাখি । শ্রাবনাবেলাগোলাদা পাংথোকপা মীয়ামগী মীফমদা ৱা ঙাংলদুনা প্রধানমন্ত্রীনা হায়খি মদুদি ঐখোয়গী লমদম অসিদগী লাইনিংবশিংনা মতম পুম্নমক্তা সমাজকীদমক্তা থবক তৌরি অমসুং পোজিতিব ওইবা খেৎনবা অমা থম্লি । লাইরবশিংদা অফবা অমসুং অহোংবা হেল্থকেয়ার ফংহনবা অসি ঐখোয়গী ইথৌনি হায়না মহাক্না মখা তাখি ।
প্রধানমন্ত্রীনা বিএসএফ পর্সোনেলশিংবু মখোয়গী রাইজিং দেদা নুঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা বোর্দর সেক্যুরিতী ফোর্স (বিএসএফ) পর্সোনেলশিং অমসুং মখোয়গী ইমুং মনুংশিংবু বিএসএফ রাইজিং দেদা নুঙাইবা ফোংদোকখ্রে । প্রধানমন্ত্রীনা হায়খি, “@বিএসএফ ইন্দিয়া পর্সোনেল অমসুং মখোয়গী ইমুং মনুংশিংবু বিএসএফ রাইজিং দেদা নুঙাইবা ফোংদোকচরি । বিএসএফনা ঐখোয়গী জাতি অসিদা অৱাবা খাংবগী খুদম অমসুং পাপ চেন্দবা থৌদাং অদু উৎলি । মখোয়না ঐখোয়বু ঙমখৈদা লোয়ন লোয়ননা নেচরেল দিজাস্তর অমসুং এক্সিদেন্তকী মতমদা য়াম্না খুদোং চাদবা তঞ্জাদা ঙাকথোক্লি । ঐখোয়না বিএসএফকীদমক চাওথোকচরি ।”
মন্ত্রীমন্দলনা তেরোরিজম অমসুং শেম শারবা ক্রাইম থেংননবা তেংবাং পীননবগীদমক ভারত-রুসিয়াগী য়ানা চেরোলদা খুয়েক পীননবা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা তেরোরিজমগী মওং পুম্নমক অমসুং শেম-শারবা ক্রাইম থেংননবগী লমদা ভারত অমসুং রুসিয়াগী মরক্তা তেংবাং পীননবগীদমক তৌনবা য়ানা চেরোল অমদা খুয়েক পীননবা অয়াবা পীখ্রে। য়ানা চেরোল অসিদা য়ুমলৈ-কৈরৈ মন্ত্রীগী লুচীং মখাদা নবেম্বর, ২০১৭কী তাং ২৭তগী ২৯ ফাওবা রুসিয়াদা চৎকদৌরিবা ভারতকী মীহুৎ কাংবু অমগী খোংচৎ মনুংদা খুয়েক পীননবা পুখৎনরি। য়ুম্ফমঃ ভারত অমসুং রুসিয়াগী নাকল অনিগী কান্ননবগী মতাংদা মালেমগী ওইবা ফম্বাক্তা অচেৎপা তেংবাং পীনবগী শাংলবা পুৱারি লৈরক্লি। মালেম শিনবা থুংনা হেনগৎলক্লিবা তেরোরিজম অমসুং শেম শারবা ক্রাইমদা মিয়েং থম্লদুনা লৈবাক পুম্নমক্কীদমক্তা তেরোরিজমগী মশক পুম্নমক থেংননবা অমত্তা ওইনা পুন্না থবক তৌমিন্নবা মথৌ তাই। পুখৎলক্লিবা য়ানা চেরোল অসিনা ওক্তোবর, ১৯৯৩গী য়ানা চেরোল অদুগী মহুৎ শিল্লগনি, মদু ঙাক-শেলগী লমদা ফংলকখ্রবা কান্নবশিং অদু খোমজিন্নবগী মাইকৈদা খোংথাং অমনি অমসুং মসিদা অনৌবা অমসুং হেনগৎলক্লিবা খুদোংথিবশিংগা অপুনবা ওইনা থেংননবা ৱাফম য়াওরি। য়ানা চেরোল অসিগী থোংদগী ই-পাউ, খঙব-হৈবশিং, হেন্না ফবা থৌওংশিং পীথোক-পীশিন তৌনবা অমসুং শরুক য়ামিন্নদুনা ভারত অমসুং রুসিয়াগী মরক্তা মরক্কী ওইবা মরি অসি চেৎশিলহল্লগনি।
নেস্নেল ত্রস্তকী চেয়ারপার্সন অমসুং মেম্বরশিংগী তার্ম ফিক্স তৌবা মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেস্নেল ত্রস্তকী সেক্সন ৪(১) অমসুং সেক্সন ৫(১) এমেন্দ তৌনবা হায়জরকপা অদু অয়াবা পিখ্রে । মসিনা ওতিজম, সেরেব্রেল প্লেসি, মেন্তেল রিতার্দেসনকা লোয়নবা মীওইশিংগী য়াইফনবা অমসুং মল্তিপল দিজএবিলিতী এক্ত, ১৯৯৯ দা নেস্নেল ত্রস্ত বোর্দকী চেয়ারপার্সন অমসুং মেম্বরশিংগী তার্ম চহি অহুমগী ফিক্স তৌরে । নেস্নেল ত্রস্ত এক্ত, ১৯৯৯ গী সেক্সন ৪(১) না পিরিবশিং অদুদি মহাক্কী মহুৎ অমা হাপত্রিবা ফাওবদি নেস্নেল ত্রস্ত বোর্দকী চেয়ারপার্সন নত্রগা মেম্বর অদুনা মহাক্কী চহি অহুমগী পিরিবা মতম অদুগী মখা চৎথগনি । চেয়ারপার্সন অদুনা ফম থাদোকখবা ওইরগনা, এক্ত অদুগী সেক্সন ৫(১) না মঙোন্দা পিরিবা অদুদি সরকারনা মহাক্কী মহুৎ অমা হাপত্রিবা মখৈ ফম অদু মখা তানা পায়গনি । এক্ত অসিগী মথক্কী প্রোভিজনশিংদা পল্লিবা অসিগী মতুং ইন্না ফম অদু পায়নবা মতিক চাবা মীওই অমা ফংদ্রিফাওবা অক্নবা মতম লৈতনা মখা তাথনা চেয়ারমেন ওইবনি । প্রপোজ তৌরিবা এমেন্দমেন্তশিংনা এক্ত অসিগী প্রোভিজনশিং অসিদা অসিগুম্বা ফিভম অসি চৎনহন্দে অমসুং ইনকম্বেন্ত অমা হেক্তনা চপ মান্না পোস্ত অসি মখাতানা পায়শিন্দুনা থম্বগী খুদোংচাবা অদু লৈররোই ।
অমৃতসরদা ত্রেন এক্সিদেন্তা মীওই কয়া শিখিবদা প্রধান মন্ত্রীনা অৱাবা ফোঙদোকখ্রে

অমৃতসরদা ত্রেন এক্সিদেন্তা মীওই কয়া শিখিবদা প্রধান মন্ত্রী নরেন্দ্র মোদীনা অৱাবা ফোঙদোকখ্রে। প্রধান মন্ত্রীনা ত্বিৎতা ইখি, “অমৃতসরগী ত্রেন এক্সিদেন্ত অসিনা শাথিনা ৱাহল্লে। অৱাবা অসিনা থম্মোয় কাইহল্লে। মখোয়গী নুংশিরবা মীওইশিং লৈখিদ্রবা ইমুংশিংদা ঐগী অৱাবা শরুক য়াজরি অমসুং অশোকপশিং অথুবা মতমদা ফগৎলক্নবা ঈশ্বরগী মফমদা থৌনিজরি। মসিগী মথৌ তাবা তেংবাংশিং খুদক্তা পীনবা ওফিসিয়েলশিংদা খঙহনখ্রে”।
প্রধান মন্ত্রীনা ওগস্ত ২৩দা গুজরাত্তা চৎকনি

প্রধান মন্ত্রী শ্রী নরেন্দ্র মোদী ওগস্ত ২৩, ২০১৮দা গুজরাত্তা চৎকনি। বলসাদ জিলাগী জুজৱা খুঙ্গংদা পাংথোক্কদা মীয়ামগী ওইবা অচৌবা মীফম অমদা প্রধান মন্ত্রীনা কেন্দ্র সরকারগা মরু ওইবা স্কিম অমা ওইরিবা – ‘পুম্নক্কী য়ুম ফংহনব’গী পান্দম অমা থম্লিবা, প্রধান মন্ত্রী আৱাস য়োজনা (খুঙ্গং)গী কান্নবা ফংলবশিংগী অপুনবা ই-গৃহপ্রবেশতা শরুক য়াগনি গুজরাত রাজ্যদা য়ুম লাখ অমদগী হেন্না শাবা লোইরে। স্কিম অসিগী কান্নবা ফংলবশিংনা অমুক্তদা জিলা ২৬তা গৃহপ্রবেশকী থৌরম পাংথোক্কনি। বলসাদতা খা থংবা গুজরাতকী জিলা মঙা মরু ওইনা বলসাদ, নবসারী, তাপী, সুরত অমসুং দাঙ্গগী কান্নবা ফংলবশিং পুনশিনগনি। লেমহৌরিবা জিলাশিংগী গৃহপ্রবেশকী থৌরম ব্লোক্কী থাক্তা পাংথোক্কনি। জিলাশিং অসিগী কান্নবা ফংলবশিং ভিদিও লিঙ্ককী থোংদা বলসাদতা পাংথক্কদবা মরু ওইবা থৌরমদা য়াওগনি। অপুনবা ওইনা থৌরম অসি মীওই লাখ ২দগী হেন্না শরুক য়াবগী থাজবা লৈ। থৌরমশিং অসিদা প্রধান মন্ত্রীনা তোঙান তোঙানবা চাউখৎ-থৌরাংগী স্কিমশিং, মদুগী মনুংদা দীনদয়াল উপাধ্যায় গ্রামীন কৌশল বিকাস য়োজনা, মুখ্য মন্ত্রী গ্রামোদয় য়োজনা অমসুং গ্রামীন আজীবীকা অভিয়ানসু য়াওনা, কান্নবা ফংলবশিংদা সর্তিফিকেৎ অমসুং থবক পীবগী চে খুৎশিন্নগনি। মহাক্না ৱুমেন বেঙ্ক কোরেসপোন্দেন্তশিংদা থবক পীবগী চে অমসুং মিনি-এ.তি.এম.শিংসু খুৎশিন্নগনি। প্রধান মন্ত্রীনা মফম অদুদা মীফম অমদসু ৱা ঙাংগনি। জুনাগরদা প্রধান মন্ত্রীনা চাউখৎ-থৌরাংগী প্রোজেক্তশিং হৌদোক্কনি। জুনাগরদা সরকারগী হোস্পিতাল অমা, জুনাগর ম্যুনিসিপাল কোর্পোরেসনগী প্রোজেক্ত ১৩, খোখরাদাদা মিল্ক প্রোসেসিং প্লান্ত অমা য়াওরি। প্রধান মন্ত্রীনা মফম অদুদা মীফম অমদসু ৱা ঙাংগনি। প্রধান মন্ত্রীনা রাজ্যগী গান্ধীনাগরদা লৈবা ফোরেন্সিক সাইন্স য়ুনিভর্সিতীদা কনভোকেসন্দসু ৱা ঙাংগনি। মহাক্না দিল্লীদা হল্লক্ত্রিঙৈগী মমাংদা গান্ধীনগরদা লৈবা সোমনাথ ত্রস্তা পাংথোক্কদা মীফম অমদসু শরুক য়াগনি।
মে ২৫দা  প্রধান মন্ত্রী ৱেস্ত বেঙ্গল অমসুং ঝারখন্দা চৎকনি

মে ২৫দা প্রধান মন্ত্রী শ্রী নরেন্দ্র মোদী ৱেস্ত বেঙ্গল অমসুং ঝারখন্দা চৎকনি। শান্তি নিকেতন্দা মহাক্না বিশ্ব ভার্তী য়ুনিবর্সিতীগী কনভোকেসন্দা শরুক য়াগনি। শান্তি নিকেতন্দা মহাক্না ভারত অমসুং বঙ্গলাদেশকী মরক্তা লৈনরিবা কলচরেলগী মরি অদুগী খুদম অমা ওইরিবা বঙ্গলাদেশ ভবনসু শঙ্গাগনি। থৌরম অনিমক্তা বঙ্গলাদেশকী প্রধান মন্ত্রী শ্রীমতী সৈখ হসিনা শরুক য়াগনি। ঝারখন্দগী সিন্দ্রীদা পাংথোকপা থৌরম অমদা প্রধান মন্ত্রীনা কেন্দ্র সরকার অমসুং ঝারখন্দ সরকারগী তোঙান তোঙানবা প্রোজেক্তশিং উরেপ-উয়ুং তমগনি। মখোয় অদুদি: • হিন্দুস্থান উর্বারক এন্দ রসায়ন লিমিতেদকী সিন্দ্রী ফর্তিলাইজর প্রোজেক্তকী রিভাইবেল। • গেলগী রাঞ্চী সিতী গ্যাস দিস্ত্রীব্যুসন প্রোজেক্ত • ওল ইন্দিয়া ইনস্তিত্যুৎ ওফ মেদিকেল সাইন্সেস (এম্স), দিওঘর • দিওঘর এয়ারপোর্তকী দিবেলপমেন্ত • পত্রাতু সুপর থর্মেল পৱার প্রোজেক্ত (৩x৮০০ মেগা ৱাৎ) জন ঔশধী কেন্দ্রশিংগী য়ানা ৱারোলশিং একচেঞ্জ তৌবগী সাখীসু মহাক্না ওইগনি। মীয়ামগী মীফমদা প্রধান মন্ত্রীনা ৱা ঙাংগনি। তুংদা প্রধান মন্ত্রীনা রাঞ্চীদা ঝারখন্দগী শোত্থরিবা জিলাশিংগী দিস্ত্রিক্ত কলেক্তরশিংগা ৱারী শান্নগনি।
প্রধান মন্ত্রীনা খেলো ইন্দিয়া য়ুথ গেম্স শরুক য়ারিবশিংদা য়াইফ পাওজেল পীখ্রে

প্রধান মন্ত্রী শ্রী নরেন্দ্র মোদীনা ঙসি পুনেদা হৌদোক্লিবা খেলো ইন্দিয়া য়ুথ গেম্সতা শরুক য়ারিবা পুম্নমক্কী মফমদা য়াইফ পাওজেল পীখ্রে। প্রধান মন্ত্রীনা হায়খি, “ঙসিদগী পুনেদা হৌরিবা খেলো ইন্দিয়া য়ুথ গেম্সতা শরুক য়ারিবা নহা ওইরিবা মরূপশিংগী মফমদা ঐহাক্না য়াইফ পাওজেল পীজরি। মসিগী তোর্নামেন্ত অসিনা খ্বাইদগী ফবা স্পোর্তিং তেলেন্ত অদু উত্থোকপা ওইরসনু অমসুং ঐখোয়গী নহাশিংবু মখোয়গী স্পোর্তসকী ওইবা মংলান অদু মংফাওনবা ওইরসনু। হেন্না শান্ন-খোৎনবা, হেন্না ফবা হকশেল অমসুং ফিৎ ওইবা লৈবাক অমা! মিনিৎ ৫ অমগা মসি চাওনা হোৎনবা অমনি মদুনা ভারত শিনবা থংনা ফিৎনেসকী থাক হেঙ্গৎহল্লগনি। মসিশু উরুবদা অঙকপা ফাওই মদুদি মশক নাইরবা এথেলেৎশিংনা মখোয় মশাগী ওইবা এক্সপরিয়েন্সশিংগী মতাংদা পাওদম্লি লোয়ন-লোয়ননা লম্পাক্তা মতম হেন্না লৈথরি।”
হয়েং প্রধানমন্ত্রীনা দা. অম্বেদকর ইন্তরনেস্নেল সেন্তর শঙ্গারগনি

হয়েং প্রধানমন্ত্রী শ্রী নরেন্দ্র মোদীনা ১৫ জনপথ দিল্লিদা দা. অম্বেদকর ইন্তরনেস্নেল সেন্তর শঙ্গারগনি । মহাক্না দা. অম্বেদকর ইন্তরনেস্নেল সেন্তর ফোর সোসিয়ো-ইকোনোমিক ত্রান্সফোর্মেসন (দিএআইসিএসইতি)শু হৌদোক্কনি । প্রধানমন্ত্রীনা হায়খি, “হয়েং অয়ুক পুং ১১ তাবদা, ঐহাক্না ১৫ জনপথ দিল্লিদা দা. অম্বেদকর ইন্তরনেস্নেল সেন্তর শঙ্গারগনি । সেন্তর অসি শানবগীদমক ঐহাক্না উরেপ উয়ুং তম্বগী খুদোংচাবা ফংজখিবা অদুদগী মসিগী তঞ্জা অসিনা হেন্না থোইদোক হেন্দোকপা ওইরি । ঐখোয়গী লৈবাক অসিগী কোনুংগী ময়াইদা, মসিনা দা. অম্বেদকরগী মফমদা ইকায় খুম্নবা উৎপা অমনি । দা. অম্বেদকর ইন্তরনেস্নেল সেন্তর অসি বুদ্ধিস্ত অমসুং হৌজিক মতমগী আর্কিতেকচরগী ফ্যুজন অমনি । মসিদা সেমিনার অমসুং কনফরেন্সকী হোলশিং য়াওরি । মসিগী মনুংদা ওদিতোরিয়ম অহুম অমসুং রিছ দিজিতেল রিপোজিতরি অমাগা লোয়ননা এক্সতেন্সিব লাইব্রেরি অমা য়াওরি । হয়েং দা. অম্বেদকর ইন্তরনেস্নেল সেন্তর ফোর সোসিয়ো-ইকোনোমিক ত্রান্সফোর্মেসন (দিএআইসিএসইতি) হৌদোক্লগনি । মসিগী ইনস্তিত্যুসন অসিনা তোঙান তোঙানবা ইসুশিংদা মখা তানা খন্ন নৈন্নবা লম্বী পিরগনি লোয়ন লোয়ননা নহাশিংগী মরক্তা রিসার্স, অচুম্বা ৱাখল্লোনদা পুক্নিং থৌগৎলগনি ।”
গোবর্নমেন্ত ই-মার্কেতপ্লেস হায়না খংনগদবা স্পিসিয়েল পর্পোজ ভেহিকল অমা শেমগৎপা মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মখাদা পিরিবা অসিগী অয়াবা পিখ্রে:- ১. কেন্দ্র অমসুং রাজ্য সরকারগী ওর্গনাইজেসনশিংনা মথৌ তারিবা গুদস অমসুং সর্বিসেসকী প্রোক্যুরমেন্ত প্রোভাইদ তৌনবা কমপেনি এক্ত, ২০১৩ গী মখাদা সেক্সন ৮ কমপেনি রেজিস্তর তৌরবা লেস্নেল পব্লিক প্রোক্যুরমেন্ত পোর্তেলগুম্না গোবর্নমেন্ত ই-মার্কেতপ্লেস হায়না খংনগদবা স্পিসিয়েল পর্পোজ ভেহিকল অমা শেমগৎপা । জিইএম এসপিভি অসিনা কেন্দ্র অমসুং রাজ্য সরকারগী মন্ত্রীশিং/ দিপার্তমেন্তশিং, সেন্ত্রেল এণ্ড স্তেত পব্লিক সেক্তর অন্দরতেকিংস(সিপিএসয়ুএস এণ্ড এসপিএসয়ুএস), ওতোনোমস ইন্সতিট্যুসন্স অমসুং লোকেল বোদীশিংদা ত্রান্সপরেন্ত অমসুং ইফিসিয়েন্ত মেন্নর অমদা কমন ওইনা শিজিন্নবা গুদস অমসুং সর্বিসেসকী প্রোক্যুরমেন্ততা এন্দ-তু-এন্দ ওনলাইন মার্কেতপ্লেস অমা ফংহল্লগনি । ২. দিজিএস এণ্ড দিগী থবক থৌরম অসি ২০১৭ কী ওক্তোবর ৩১ ফাওবদা লোইশিল্লগনি । দিজিএস এণ্ড দিগী থবক থৌরম অসি ২০১৭ কী ওক্তোবর ৩১ ফাওবদা লোইশিনবা ঙমদ্রগদি, দিপার্তমেন্ত অসিনা থিংজিন্বগী মতম অসি মতিক চাবা জজস্তিফিকেসনগা লোয়ননা ২০১৮ গী মার্চ ৩১ ফাওবা শাংদোক্লবা য়াই ।
মালেমগী থাউ অমসুং গ্যাসকী অখঙ-অহৈশিং/সি ই ওশিংগা প্রধান মন্ত্রীগা উনখিবা

ঙসি প্রধান মন্ত্রী নরেন্দ্র মোদীনা ভারত অমসুং মপান লৈবাকশিংগী থাউ অমসুং গ্যাস সেক্তরগী সি ই ওশিং অমসুং অখঙ-অহৈশিংগা উনখ্রে। উনখিবা অদুদা সাউদি অরাবিয়া অমসুং য়ু এ ইগী মন্ত্রীশিং, সাউদি অরামকো, এ দি এন ও সি , বি পি, রোজনেফ, আই ঐচ এস মারকিত, পাইওনর নেচরেল রিসোর্সেস কম্পেনি, ইমরসন ইলেকত্রিক কম্পেনি, তেল্লুরিয়ান, মুবাদালা ইনভেসমেন্ত কম্পেনি, ক্লুম্বরজর লিমিতেদ, ৱুদ মেক্কেনজি, ৱার্ল্দ বেঙ্ক, ইন্তরনেসনেল ইনর্জী এজেন্সি, এন আই পি এফ পি, ব্রুকিংস ইন্দিয়া অমসুং ভারতকী কম্পেনিশিং শরুক য়াখি। থৌরম অদুদা কেন্দ্রগী মন্ত্রী অরুন জেতলি অমসুং ধরমেন্দ্র প্রধান, নিতি অয়োগকী ভাইস-চেয়রমেন দোক্তর রজিব কুমার অমসুং ভারত সরকার অমসুং নিতি অয়োগকী সেনিয়র ওফিসিয়েলশিং কয়া শরুক য়াখি। ৱারি শানবা অদুদা হৌখিবা চহি মরিদা ইনর্জী সেক্তরদা ভারত সরকারনা পায়খৎলিবা থবকশিং মালেমগী সি ই ওশিং অমসুং অখঙ-অহৈশিংনা থাগৎপা ফোঙদোকখি। শেন থাদবগী রেঙ্কিংদা ভারতনা ৫৬দগী ৪৪দা হাইগৎলকপদা অখঙ-অহৈশিংনা অখন্নবা মওংদা থাগৎখি। ভারত্তা থাউ অমসুং গ্যাসকী মচাক-মথুমশিং শেমগৎপা, অনৌবা মফম থিদোকপা অমসুং পুথোকপা , সোলার ইনর্জী অমসুং বাইওফুয়েলশিংগী কান্নবা শীজিন্নবা অমসুং কেন্দ্র সরকারনা ইনর্জী সেক্তরদা পায়খৎলিবা অফবা থবকশিং মীফম অদুদা খন্নখি। থৌশিলশিংগী মতাংদা খন্ননবা তোঙান-তোঙানবা মরি লৈনবা কাংলুপশিং য়াউহন্দুনা পাংথোক্লিবা অসিগুম্বা মখলগী ৱারি শানবা অসি অখঙ-অহৈশিংনা থাগৎখি। ইনর্জী সেক্তরগী মালেমগী অখঙ-অহৈশিংগা ৱারি শানবদা , থাউ অমসুং গ্যাসকী সেক্তরদা ভারতনা লৌরিবা মরুওইবা থৌদাং প্রধান মন্ত্রী নরেন্দ্র মোদীনা পনখি। মহাক্না হায়খি, ভারতকী থাউগী কৈথেল অসি থাউ পুথোক্লিবশিংগী মখা পোল্লি, থাউগী চাং অমসুং মমল অসি থাউ পুথোক্লিবা লৈবাকশিংনা লেপ্পী। থাউ মরাং কাইনা পুথোক্লবসু, থাউ য়োনবগী অখন্নবা ফিবম অসিনা মরম ওইদুনা থাউগী মমল হেনগৎহল্লি। থাউ লৈরিবা অমসুং য়োল্লিবা লৈবাকশিংগী মরক্তা অকনবা মরি থম্নবা প্রধান মন্ত্রীনা তকশিনখি। মসিনা মহৌশাগী ফিবমদা হনজিল্লক্লিবা মালেমগী ইকনোমি লেংদনা থম্বদা মতেং ওইগনি। ভারতকা মরি লৈনবা মরুওইবা ৱাফমশিংদা প্রধান মন্ত্রীনা অখঙ-অহৈশিংগী পুক্নিং চিংশিনখি। অহানবদা, সুংদোকত্রিবা থাউগী মমল হেনগৎলকপদগী থাউ লৈরিবা লৈবাকশিংনা থেংনরিবা শেন-থুমগী অৱাবশিং পনখি। থাউ য়োল্লিবা লৈবাকশিংনা মতেং পাংবা মতমদা মসিগী অরুবা ফিবম অসি লাকশিনবা ঙমগনি। থাউ পুথোকপা লৈবাকশিংগী অহেনবা শেনফমশিং অদু চাউখৎলক্লিবা লৈবাকশিংগী থাউ থিবগী থবক্তা থাদনবা প্রধান মন্ত্রীনা তকশিনখি। অনিসুবদা, থাউ থিবদা খরচ য়াম্না চংবা অমসুং চাউখৎলবা লৈবাকশিংনা তেক্লোলোজিগী লমদা মতেং পাংনবা মহাক্না তকশিনখি। অহুমসুবদা, মহাক্না গ্যাস সেক্তরদা লনাই শরুক য়াহনবগী মতাংদা পনখি। নেচরেল গ্যাস শেন্দোং তান্নবা পুথোকপদা অৱাংবা তেক্নোলোজিশিং শীজিন্ননবা মতেং পাংনবা মহাক্না অপীল তৌখি। লোকেল করেন্সিদা মতম খরগী ওইনা খুদোংচাবা ফংগদবা পেমেন্তগী মতাংদা অরোইবদা মহাক্না পনখি। সেক্তর অসিদা মহাক্কী সরকারনা পায়খৎলিবা থৌশিলশিং অমসুং চাউখৎ-থৌরাংগী থবকশিং প্রধান মন্ত্রীনা ফোঙদোকখি ।মহাক্না গ্যাস মমল লেপ্পা অমসুং য়োনবদা পীরিবা মনিং তম্বশিং পনখি অমসুং ঈশিং অরুবা মফমদা অমসুং হায় প্রেসর হায় তেম্পেরেচর তেক্নোলোজি শীজিন্নবগী মতাংদা পনখি। মহাক্না ওপন লাইন্সেসিং পোলিসি, কোয়েল বেদ মিথেন শেন ওন্থোকপা, অপীকপা ফিল্দশিং থিদোকপদা মতেং পীবা আমসুং জাতিগী থাক্তদা সৈস্মিক সর্ভে পাংথোকপগী মতাংদা ফোঙদোকখি।
সঞ্জিতা চনুনা ৱেৎলিফতিং মশান্নগী নুপীগী কিলোগ্রাম ৫৩গী কাংলুপ্তা সনাগী তক্মান লৌরকপদা প্রধান মন্ত্রীনা নুংঙাইবা ফোংদোকখ্রে।

কম্মনৱেল্থ গেমসতা ৱেৎলিফতর কে সঞ্জিতা চনুনা সনাগী তক্মান লৌরকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “ভারতকী অনিশুবা সনাগী তক্মান! ৱেৎলিফতিং মশান্নদা নুপীগী কিলোগ্রাম ৫৩গী কাংলুপ্তা সনাগী তক্মান লৌরকপদা কে সঞ্জিতা চনুগী মফমদা নুংঙাইবা ফোংদোকচরি। ফিদম্নীংঙাই ওইরবা পর্ফোমেন্স অসিদা জাতি অসিনা হায়নীংঙাই লৈতনা হরাওবা ফোংদোক্লি। ওস্ত্রেলিয়াগী গোল্দ কোস্ত সিতীদা পাংথোকপা কম্মনৱেল্থ গেমস ২০১৮দা ঙসি ৱেৎলিফতর খুমুকচম সঞ্জিতা চনুনা ভারত্তা মসিগী অনিশুবা সনাগী তক্মান খুৎশিন্নরে।”